IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Lanqas jitwemmnu l- affarijiet li jidhru fuq it- televixin nazzjonali . Il- bassezzi li waqa' fihom , permezz ta' programmi bħal Xarabank , ifakkruk biss f' meta l- istess stazzjon kien qam filgħodu kmieni jdoqq " Run , Rabbit , Run " biex izik lil Fenech Adami li kien għadu kif tilef elezzjoni ġenerali b' maġġoranza ta' 51 % tal- voti . Dakinhar ħafna nies qarrsu wiċċhom għall- " bad taste " fix- xandiriet ; illum , anki jekk mhux l- istess livell ta' bassezzi , għandna sitwazzjoni fejn l- aktar programm redikolu li jxandar it- TVM huwa l- aktar programm segwit . U dan , naħseb jien , jikxef sintomi strambi fil- poplu li daħal fl- Ewropa li għadu mhux ċert jappartjenix għaliha . Live minn Ħal Qormi u Ħelsinki Mela kien hemm kantanta minn Ħal Qormi li marret tkanta Ħelsinki . Kellha kanzunetta li ħafna qalu li kienet sabiħa , oħrajn qalu li kienet hekk u hekk u xi wħud qalu li kienet kerha . Issa din il- kantanta ħadmet ħafna biex il- pajjiż li rrappreżentat ( il- pajjiż li investa fiha eluf ta' liri biex tkun tista' tmur tkanta Ħelsinki ) jgħaddi mis- semi - finali , imma din il- missjoni falliet . Naħseb li din hi xiħaġa minn ewl id- dinja : jekk qiegħed tikkompeti tista' tirbaħ , tista' titlef . Kollox sew , kien hemm ħafna li ħassewhom iddiżappuntati għax ippretendew ( bħalma jagħmlu kull santissma sena ) li l- kanzunetta Maltija ( kantata bl- Ingliż ) kellha mhux biss tgħaddi għall- finali , imma kellha tirbaħ l- istess finali wkoll . Kollox sew , hija xiħaġa naturali li jekk ikollok fiduċja fik innifsek , li jekk tgħożż daqstant il- kultura ta' pajjiżek , li jekk tħobb daqstant lil pajjiżek , tħossok iddiżappuntat . Imma dak li deher fuq il- programm Xarabank l- għada ta' din it- telfa , kien taħlita ta' isteriżmu patetiku ma' dak grottesk li fakkar li xi wħud li l- parrokkjaliżmu għadu verita' sagrosanta f' Malta . Sa s- Sindku ta' Ħal Qormi mar iċapċap mat- temp tal- banda ddoqq id- diska t- telliefa . U m' għandniex xi ngħidu kien hemm ukoll il- kandidati prospettivi : anzi , kienu fuq quddiem nett . Xi ntqal , x' ma ntqalx Intqal li kien hemm blockvote mill- pajjiżi " tal- lvant " , għax dawn pajjiżi ġirien . Sirt naf li s- Slovenja u t- Turkija huma ġirien . Ara r- Repubblika Ċeka , miskina , dik m' għandhiex ġirien u għax m' għandhiex ġirien il- kanzunetta tagħha ma għaddietx għall- finali lanqas . Ma ntqalx , pereżempju , li jeżisti fenomenu soċjali li jiddetta l- prossimita' kulturali . Li pajjiż " tal- lvant " se jħossu aktar kulturalment viċin ta' pajjiż ieħor " tal- lvant " , u li l- idjoma mużikali ta' pajjiż " tal- lvant " se tinftiehem u tiġi apprezzata minn pajjiż ieħor " tal- lvant " aktar minn idjoma " oħra " . Il- kanzunetta Maltija , forsi , kienet tieħu ħafna aktar voti kieku ċ- Ċina kienet qiegħda tikkompeti . Intqal li " dawn ma jniżżluniex lilna l- Maltin . " Jekk " dawn " huma l- istess Ewropej " tal- Lvant " , allura forsi jkun xokk akbar jekk wieħed jikkonsidra li ħafna minn dawn l- Ewropej " tal- Lvant " mhux żgur jafu fejn tiġi Malta , aħseb u ara kemm " ma jniżżluniex " . Bħas- soltu , il- messaġġ ewlieni li ħareġ f' Xarabank - il- programm li suppost jeduka lill- poplu b' mod demokratiku , kien li Malta hija ċ- ċentru ta' l- Ewropa u allura hemm min jgħir għalina . Ejja nassumu li verament kien hemm blockvote . . . biex għandna nitkażaw , meta l- votazzjonijiet kollha fil- festivals tal- kanzunetta Maltija għall- Ewropa kienu blockvote tant ovvju ? Jew issa s- sistema tal- votazzjoni - issa - m' għadhiex tajba ? Intqal ukoll li Malta - MALTA - . Dan id- diskors ukoll idejjaq lil xi nies : lili pereżempju . Jien ma qomtx maħsud u safejn naf jien , fortunatament jew le , nagħmel parti minn din Malta . L- użu ikrah ta' dan il- kollettiv mhux biss jurta lil dak li jkun , imma huwa inġust u żbaljat . " Ħafna Maltin " jew " Il- Maġġoranza tal- Maltin qamu maħsuda l- għada tas- semifinali " kien ikun titlu ferm aktar veru . Intqal li l- performance Maltija kienet impekkabbli . Jien miniex ta' l- istess opinjoni . Kien hemm żeffien idur qisu ċippitatu jxejjer velu abjad ; vjolinist jagħmel l- istess mingħajr m' hu ċert minn dak li qed jagħmel u għala qiegħed jagħmlu ; is- soltu klixe ' bl- użu ta' l- imriewaħ . . . x' konna qegħdin nagħmlu jew nippruvaw nagħmlu fuq il- palk ? Jista' xiħadd jgħidli liema performer professjonali jibdel l- idea ta' xi rtokk għandu jagħmel ma' wiċċu siegħa qabel joħroġ fuq il- palk ? Imbagħad il- kantanta . . . jien jidhirli li lanqas l- interpretazzjoni ma kienet eċċellenti ; pereżempju n- noti akuti ma kellhomx l- istess saħħa tal- verżjoni rrikordjata . Imma fuq Xarabank ħadd ma qalu dan id- diskors . Mela Xarbank se jagħmel xiħaġa simili ? Minflok , Xarabank beda jħeġġeġ lin- nies biex il- Ħadd fis- siegħa neqsin kwart kulħadd jitla' bi ħġaru lejn l- airport biex . . . biex xiex ? Nilqgħu fostna trupp li lanqas għadda għall- finali . Imma minħabba li aħna konvinti li hemm blockvote kontrina , li hemm dawk il- misħutin " tal- Lvant " li ma jniżżluniex , minħabba li Alla seħitna għax ma taniex ġirien , aħna kellna ngħaddu u m' għaddejniex għax tajbin wisq għall- bqija . Id- diżappunt Id- diżappunt tiegħi huwa li l- pajjiż reġa' nefaq eluf kbar ta' liri biex intellgħu trupp għal festival li sar id- daħqa ta' kulħadd - minbarra ta' dawk li filwaqt li jgħidu li ma jeħduhx bis- serjeta' issibhom hemm bl- id tag daqs dinja fuq sidirhom . Id- diżappunt tiegħi hu li għadna nemmnu li din hija xi okkażjoni importanti fejn il- pajjiż jieħu exposure madornali u li grazzi għal dan kollu r- rati tat- turiżmu se jisparaw is- sajf li ġej . Id- diżappunt tiegħi hu li programm bħal Xarabank , jekk ma jagħmel xejn tajjeb , jirnexxilu joħroġ fil- beraħ is- sindromi l- aktar patetiċi ta' " Malta li qamet maħsuda l- għada tas- semi finali " u allura jfakkarni f' dawk l- affarijiet li nagħmel minn kollox biex ninsa . Id- diżappunt tiegħi hu li għadna nemmnu li aħna l- magħżulin u li l- metafora ta' l- Ewropa ta' Kajin mhijiex midfuna għal kollox . Id- diżappunt tiegħi hu li l- grupp mhux se jirbaħ il- Eurovision . Bloggata oħra ta' imtellgħa Mela mhux jien biss indunajt li n- noti akuti ma kantathomx tajjeb ! Għal mument kont qed naħseb li ħadtu f' widnejja . . . iktar u iktar meta smajt dawk il- kummenti oxxeni fuq Xarabank . Manwel , nistiednek taqra l- kummenti fuq il- blogg ta' Olivi . Għadni kif tajthom daqqa t' għajn , u għandi l- impressjoni li b' din ir- rata Olivia Lewis ser ilaħħquha qaddisa martri . Tgħid naraw xi santi tagħha ? Il- biċċa hi li l- kummenti li approvat huma biss dawk li kienu favorevoli . Tkellimt ma' individwi li , għalkemm bl- edukazzjoni kollha , bagħtulha kummenti pjuttost ostili lejn l- Eurovision . S' issa għadhom ma ġewx ippubblikati . Għall- inqas Toni Sant kellu d- diċenza jagħti spazju lil min jistmell lil dan l- hekk - imsejjaħ festival . Jien , li niġi naqa' u nqum mill- Eurovision , ħassejt li ma kelli nibgħat xejn . Wara kollox , nimmaġina li Olivia tiġi taqa' u tqum x' naħseb jien . Biss , m' għandi l- ebda ħsieb naħbi s- sodisfazzjon li nara daqstant nies " ixxokkjati " b' dan ir- ' rinkoljonament ' ta' kull sena . Nimmaġina li ħbiet dak li ma qabliliex turi . Biss , m' għandi l- ebda ħsieb naħbi s- sodisfazzjon li nara daqstant nies " ixxokkjati " b' dan ir- ' rinkoljonament ' ta' kull sena . Nieħu gost sa ċertu punt imma , għax meta nara din il- ħela ta' flus fuq xi ħaġa suppost ' kulturali ' ninkazza mhux ftit . U nibża' ftit ukoll meta nara dal- fanatiċiżmu kollu . . . Aħna lil xi ħadd bħal Frank Zappa rridu fl- Eurovision ! : ) L- aħjar kummiedjant li jkanta bil- malti u li jiġi jitmejjel minn kollox u minn kulħadd u li ma tikbirlux rasu . Ipruvajt inħalli kumment ta kritika kostrutiva fil blog tas- santissima imma sal lum għadu ba ġiex ippublikat . La it- tema hi ix- xandir , għall- lum daqsekk , sakemm nergaw niltaqaw insellmilkhom . dispjaċir tara maltin bhalkom jaqaw fil baxx daqshekk . . . . jiena kieku minnek nisthi ngħid li jiena malti . . . . anqas li kieku kienet l aktar diska orrur li eżistiet ma missek titkellem hekk . ħaġa tal iskantament kif f dan il pajjiż għad hawn nies li jaqaw daqshekk fil baxx . dispjaċir tara maltin bhalkom jaqaw fil baxx daqshekk . . . . jiena kieku minnek nisthi ngħid li jiena malti . . . . anqas li kieku kienet l aktar diska orrur li eżistiet ma missek titkellem hekk . ħaġa tal iskantament kif f dan il pajjiż għad hawn nies li jaqaw daqshekk fil baxx . dispjaċir tara maltin bhalkom jaqaw fil baxx daqshekk . . . . jiena kieku minnek nisthi ngħid li jiena malti . . . . anqas li kieku kienet l aktar diska orrur li eżistiet ma missek titkellem hekk . ħaġa tal iskantament kif f dan il pajjiż għad hawn nies li jaqaw daqshekk fil baxx . Mario , naħseb hija ħaġa iktar ta' l- iskantament li għad hawn nies bħalek li jaħsbu li , għax Malti , kollox tajjeb . Kollox jgħaddi f' dal- pajjiż allajbierek . Kull kritika hija meqjusa bħala attakk dirett konta s- sagrosant Malti . Hija ħaġa ta' l- iskantament kif ukoll , kif għad hawn nies li jemmnu li aħjar mill- Malti m' hawn imkien u li Malta hija pożizzjonata strateġikament fiċ- ċentru tad- dinja , anzi tas- sistema solari b' kollox idur madwarha . Biex nagħlaq , jien m' għandix għalfejn nistħi ngħid li jiena Malti ; anzi . Biss , ma naħsibx li għandi għalfejn inkun kburi anqas . L- istess attitudni li kieku twelidt f' xi post remot ieħor . . . jiena qatt ma ghedt li il malti sagrosant . . . anzi . . . pero hemm kritika kostruttiva u hemm tajjir . li tikritika biex l affarijiet ikunu aħjar naċċetta li tajjru peruni personali dak insult ikun minn ikun u jkun xikun . Din oħra . Ma nafx għal- liema tgħajjir qed tirreferi imma din li jekk tgħaddi kumment u ma taqbilx mal- massa tkun qed tgħajjar , jew tidgħi , jew taqa' fil- baxx ma niflaħiex . Meta se jikber dal- pajjiż ? IMMANUEL MIFSUD GĦALL - EUROVISION 2008 ! ! Intqal ukoll li Malta - MALTA - qamet maħsuda l- għada tas- semifinali . Dan id- diskors ukoll idejjaq lil xi nies : lili pereżempju . Jien ma qomtx maħsud u safejn naf jien , fortunatament jew le , nagħmel parti minn din Malta . Lili wkoll . . . huwa atteġġament sintomu ta' l- idea ta' soċjetà bħala soppa ( omoġenja ) pjuttost milli bħala mużajk kumpless mimli kurrenti kontradittorji , idea li aktarx titnissel mill- mit ta' l- identità , li donnha bilfors trid tkun tonda u waħdanija għax b' hekk tinftiehem aħjar u tħaddan lil aktar nies . M' hemmx xi ngħidu , huwa atteġġament li ssib ukoll l- Ingilterra , Spanja . . . ma nazzardax ngħid " kullimkien " għax ma vvjaġġajtx biżżejjed . Claudette Taliana - Grazzi l- ewwelnett talli tikteb dan il- blog bil- Malti . Ghalija li ma nghix Malta veru salmura jinżilli għasel naqra kitbiet bil- Malti . Nghid għalija l- Eurovision inqisu bħala party li jiġi organizzat kull sena bejn il- maġġoranza tal- pajjiżi ewropej u min ikollu ċ- ċans jitla min flus ħaddieħor jgħaddi ġimgħa buzz , parties etc . . . Jiena l- koreografija għoġbitni pero nistaqsi jekk hadux żball fid- diska , għax ħsibt li kienet iktar ghaddatata għal China Town ! Miniex esperta fil- mużika pero sa fejn smajt jiena il- ritmu iktar deher bħala Latin , tip Spanjol u ma nafx għaliex spiccajna l- Far East . L- kuluri iktar kienu vivaci li forsi jirraprezentaw tema ferrieħa , ħaġa li d- diska żgur ma kienx fiha . Rigward il- voti ngħid li naqbel li ħafna jivvutaw lil xulxin u lil ġirien għax hija ħaġa naturali li huma esposti iktar għal kultura tal- pajjiżi viċin tagħhom . Jiena nixtieq li jintefqu inqas flus għal dan il- festival u jkun hemm budget għal gruppi u kantanti li jkantaw tip ta' mużika oħra li normalment ma titkantax fil- festivals . Imma bejn dak li nixtieq u dak li jseħħ hemm ocejan igifieri jekk nsib ruħi hawn bħal dan iz- żmien sena nerga nibghat l- istess kumment probabli li jkun għadu jgħodd . Nittama li ma dejjaqtkomx ħa nieqaf hawn qabel inraqqadkom : ) Fuq il- fatt li fil- programm ma seħħitx kritika dwar il- performance , hija ħaġa ovvja li gara hekk . Mhux tal- Where ' s Everybody ħadmuha din is- song ? Morru araw in- nies li tellgħu Helinski . Allura taħsbu li kienet tkun faċli tagħmel awtokritika ? Are kieku kien xi ħadd ieħor min barra kien jinqala maltemp sħiħ ! Il- ġurnal l- orizzont dalgħodu rraporta li s- sistema tal- votazzjoni ma kellhiex x' taqsam mar- riżultat . Fil- fatt ivvotawlna tlieta biss ! Għaldaqstant il- waqgħa għan- nejk li waqgħu ( u mhux ' waqajna' , għax jien m' għandix x' naqsam ) ma kinitx minħabba xi konfoffa jew blocvote . Issa ħerqan biex inkun naf liema skuża ' ġdida' se joħorġu biha l- apoloġisti wara din l- aħbar . http : / / www . l- orizzont . com / news . asp ? newsitemid = 35325 Għaldaqstant il- waqgħa għan- nejk li waqgħu ( u mhux ' waqajna' , għax jien m' għandix x' naqsam ) Għidilhom ! l- attegjament tiegħi kien " live and let live " - ħalluhom igawdu l- festival taz- żobb tagħhom , jiena ma jinteressawnix u għalhekk , anke l- iċken stmerrija turi interess , anke jekk interess negattiv . . . iżda issa jiena tal- fehma li hemm il- bżonn ta' kampanja nazzjonali anti - eurovision , li xxekkel u tostakola u ddghajjef il- mentalita ossessjonata bil- eurovision ta' pajjiżna . . . kważi kważi nasal li ngħid li l- eurovision hija theddida għal malta , daqs kemm kien ikun il- golf course il- manikata jew dak it- terroriżmu ambjentali li sar l- aħrax tal- mellieha l- ġimgħa l- oħra . apparentament hemm ħafna nies li jiġu jaqgħu u jqumu minn dan il- festival redikolu u jibqgħu siekta . alavolja hija redikola wkoll li tniedi kampanja kontra l- eurovision , naħseb li m' hemmx lok ieħor għalina , għax is- sena d- dieħla l- istess se jiġri - fondi moħlija u isterizmu nazzjonali fuq ix- xejn . Jekk il- eurovision ħaqqux dan il- kjass kollu ma nafx ngħid , biss f' kull pajjiż issib xi ħaġa simili . Hawn min jiġġennen wara l- karnival , wara l- festi , wara l- futbol , wara xi grupp mużikali , eċċ . L- unika raġuni li nista nghati għal dan , forsi hu il- fatt li għal erba' darbiet konna viċin li nirbħu dan il- festival . F' dan il- pajjiż rari xi ħadd jerbah xi ħaġa fuq livell internazzjonali . Ghal dawk kollha li jemmnu li aħjar nonfqu l- flus fuq xi ħaġa oħra , m' inhiex konvint . Ma naħsibx li in- nuqqas ta fondi fi - settur tal- kultura jiġi solvut billi naqtgħu il- flus lil dan il- festival . Ghaliex mhux inwaqqfu il- jazz festival jew dak ta l- għana ? Ghaliex avveniment segwit minn ftit nies inqisuh ' kulturali ' , iżda malli ikun jattira il- massa le ? Bl- ebda mod ma niggustifika il- kummiedji ta fuq il- palk ta din is- sena , jew il- flop tas- sena l- oħra biss kellna nofs tużżana diski tajbin tul dan l- aħħar snin . U kien hemm kantanti li dan il- festival servihom biex jesponu lilhom infushom fuq ix- xena internazzjonali . Il- kwistjoni ma hiex jekk inwaqqfux il- fondi lil dan il- festival iżda kif il- festival lokali jista jattira aktar gruppi u kompożituri u mhux l- istess nies . Kif dan il- festival jista jattira u jincentiva mużika mhux bilfors ' mainstream ' . Kif nistgħu inwaqqfu gruppi lokali milli jisnobjaw il- festival . Hu daqshek diffiċli li nimmaġinaw xi grupp bħal Etnika jew Tribali fuq il- palk ? Pajjizi oħra ma ħasbuhiex darbtejn . Grupp Malti bħal Frank Zappa għandna - l- iXtruppaw ! ! Huma mishom jitilgħu għall- Eurovision ; Toni Sant hekk jgħid ukoll ! Jekk ghadkom ma smajtuhomx morru www . xtruppaw . com , għax tidhku dahka . . . u fid- diska tagħhom Malta jsemmu l- Eurovision ukoll : ) Niftakar darba kont ktibtilhom diska għall- Eurovision . . . L- Ixtruppaw Jifqgħu Kull m' Hawn ! Ma tkunx idea ħażina li jmorru huma u jagħmlu waħda minn tagħhom . . . jekk tridu nibdew kampanja . . . La qed nagħmlu reklami . . . qed tfakkruni fil- ktieb ta' Karl Schembri , Manifest tal- Killer , fejn ikun hemm band rock jitilgħu jirrappreżentaw lil Malta fil- Eurovision . . . aqrawh għax tidħqu dahqa Jiena ma nara xejn ħażin li ntellgħu l- Ixtruppaw . L- Ukrajna ġiet it- tieni post u viċin ta' l- ewwel bid- diska tagħha . Nahseb li anki l- parodiji huma parti mill- palk u jirraprezentawna daqs kemm tirrapreżenta kanzunetta fuq l- imħabba . Qabel ma ndeffsu 'l- iXtruppaw irridu nagħtu ftit ċans lil min ilu jipprova sena wara sena u s' issa għadu ma rebaħ il- festival qatt , miskin . Għandu punt Kenneth . Nimmaġina li qed tirreferi għal xi kantant ieħor mill- programm ' Kalamita' ( Il- programm l- aktar segwit mill- Maltin u l- Għawdxin , wara nofsinhar TM ) , hux Ken ? Ara Olivia , dik minn hemm bdiet ! Ngħid is- sew , ma kontx qed nirreferi għat- tali għax ma ġienix f' moħħi . Pjuttost kont qed ngħid għall- fatt tad- daħk li f' dal- pajjiż it- tellief ma jafx jieħu telfa u jibqa' qatt ma jrid jifhem il- messaġġ li twassal magħha din it- telfa . Għax mhux li tgħid titlef darba jew tnejn biss . . . Tibqa' tilgħab Sibt wara Sibt bl- istess numri u fl- aħħar ikollok tirbaħ . Mhux għax kellek xi ħaġa aħjar mis- Sibt ta' qabel , imma sempliċiment għax bil- liġijiet tan- natura xi darba trid tmiss lilek . Jaf tkun fi żmien sena , jaf 11 -il sena wara . Kien jaf jieħu kollox bin- nejk . għandna x nitghallmu . In nejka anka saħħtu ħa bin nejk ! ! Jien ilhi nghix barra minn Malta għaxar snin . Ghalkemm in- nostalġija għal pajjiżi ma tonqosx , niġi naqa u nqum jekk Malta tirbaħx il- Eurovision jew le . Fl- opinjoni tiegħi , il- ħafna polemiki u isterizmu ta' wara kull Eurovision għandu mill- inqas żewġ raġunijiet . L- ewwel nett , hemm grupp ta' nies li jdawwru kemxa flus gmiela kull meta Malta tieħu sehem fil- festival . It- tieni , juri kemm għadna immaturi bħalha poplu u bħalha nazzjon , tant li kull ħaġa li tiġi kontrina hi sinjal li hemm minn għandu ghalijna . Jien u Nikol , ftit wara l- funeral ta' missieri , 1/5/2007